മോന്സന്റേത് നല്ല കുടുംബം, മകന് പഠിച്ചതും ഇതേ കോളേജില് പെണ്കുട്ടിയെ ഭീഷണിപ്പെടുത്തിയ ഡോക്ടര്മാര് ശ്രമിച്ചതും മോന്സനെ ന്യായീകരിക്കാന് മോണ്സന്റെ ഉന്നത സ്വാധീനത്തില് ഡോക്ടര്മാരും..? സംസ്ഥാന മുന് പോലീസ് മേധാവിയും, ഐജിയും ഉള്പ്പെടെയുള്ള ഉന്നത പോലീസുദ്യോഗസ്ഥരും രാഷ്ട്രീയ സാംസ്കാരിക രംഗത്തെ ഉന്നതരും ഉള്പ്പെടെ പലരുടെയും പേരുകള് മോന്സന് കേസില് വന്നുപോയിട്ടുണ്ട്. ഇപ്പോള് പുറത്ത് വരുന്ന ഏറ്റവും വാര്ത്ത സൂചന നല്കുന്നത് മോണ്സന്റെ ഉന്നതബന്ധങ്ങളുടെ വലയത്തില് മെഡിക്കല് കോളേജിലെ ഡോക്ടര്മാരും ഉണ്ടെന്നാണ്. കോടികളുടെ തട്ടിപ്പ് നടത്തി അറസ്റ്റിലായ മോന്സനെതിരെ പോക്സോ കേസും എടുത്തിരുന്നു. ഈ കേസിന്റെ ഭാഗമായി വൈദ്യപരിശോധനക്കെത്തിയ പെണ്കുട്ടിയെ ഡോക്ടര്മാര് മുറിയില് പൂട്ടിയിട്ട് ഭീഷണിപ്പെടുത്തിയെന്ന ഗുരുതര വെളിപ്പെടുത്തലാണ് ഇപ്പോള് ഉണ്ടായിരിക്കുന്നത്. ഇതോടെ വെളിച്ചത്ത് വരുന്നത് മോന്സനെതിരായ പോക്സോ കേസ് അട്ടിമറിക്കാന് കളമശ്ശേരി മെഡിക്കല് കോളേജിലെ ഡോക്ടര്മാരുടെ ശ്രമമാണ്. വൈദ്യ പരിശോധനക്കെത്തിയപ്പോള് മുറിയില് പൂട്ടിയിട്ട് ഡോക്ടര്മാര് ഭീഷണിപ്പെടുത്തിയെന്നാണ് പെണ്കുട്ടിയുടെ ഗുരുതര വെളിപ്പെടുത്തല്. ഡോക്ടര്മാര്ക്കെതിരെ പെണ്കുട്ടി പോലീസ് സ്റ്റേഷനില് നേരിട്ടെത്തി പരാതി അറിയിച്ചു. ഇന്നലെ വൈദ്യപരിശോധനയ്ക്കെത്തിയപ്പോഴാണ് ഡോക്ടര്മാരുടെ കേസ് അട്ടിമറിക്കാനുള്ള ശ്രമം. വൈദ്യ പരിശോധനക്കെത്തിയപ്പോള് മോണ്സണെ ന്യായീകരിക്കാനും തന്നെ ഭീഷണിപ്പെടുത്തുകയും ചെയ്തെന്നാണ് പെണ്കുട്ടി വെളിപ്പെടുത്തിയിരിക്കുന്നത്. എന്തിനാണ് അമ്മയോടൊപ്പം മോണ്സന്റെ വീട്ടില് പോയി താമസിച്ചതെന്നും നിങ്ങള് അച്ഛനുമായി സ്ഥിരം വഴക്കല്ലേയെന്നും ഡോക്ടര്മാര് ചോദിച്ചു. മോണ്സന്റെ മകന് ഈ മെഡിക്കല് കോളേജില് പഠിച്ചിട്ടുണ്ടെന്നും നല്ല കുടുംബമാണെന്നും മോണ്സന്റേതെന്നും ഡോക്ടര്മാര് പറഞ്ഞു. ഇതിനിടെ പെണ്കുട്ടിയെ കൂട്ടിക്കൊണ്ടുപോകാന് ബന്ധു എത്തിയപ്പോള് ഡോക്ടര്മാര് മുറി അകത്ത് നിന്നും പൂട്ടിയെന്നും പെണ്കുട്ടി പറയുന്നു. തുടര്ന്ന് ബലമായി വാതില് തള്ളി തുറന്ന് ഇരുവരും പുറത്തേക്കോടി. പുറകെ സെക്യൂരിറ്റിയും ഡോക്ടര്മാരും ഓടിവന്നു. പോലീസ് ജീപ്പില് കയറി നേരെ കോടതിയിലേക്ക് പോയി പോയ പെണ്കുട്ടി നടന്ന കാര്യങ്ങള് മുഴുവന് മജിസ്ട്രേറ്റിനെ ധരിപ്പിച്ചു. തുടര്ന്ന് മജിസ്ട്രേറ്റിന്റെ നിര്ദ്ദേശ പ്രകാരം എറണാകുളം ജനറല് ആശുപത്രിയിലെത്തി വൈദ്യപരിശോധന നടത്തി. വൈകിട്ട് കളമശ്ശേരി പോലീസ് സ്റ്റേഷനില് നേരിട്ടെത്തി പരാതിപ്പെട്ടു. വനിതാ പോലീസ് ഇല്ലാത്തതിനാല് ഇന്ന് നേരിട്ടെത്തി രേഖാമൂലം പരാതി നല്കാന് പറഞ്ഞ് പെണ്കുട്ടിയെ വിട്ടു. അതേസമയം പരിശോധനയ്ക്കിടെ പെണ്കുട്ടി മുറിയില് നിന്നും പുറത്തേക്ക് ഇറങ്ങി ഓടിയെന്ന ഡോക്ടര്മാര് പോലീസില് ഫോണ് വിളിച്ച് പരാതി നല്കി. ചോദിക്കേണ്ട കാര്യങ്ങള് മാത്രമേ ചോദിച്ചുട്ടുള്ളുവെന്നും ആശുപത്രി സൂപ്രണ്ട് വ്യക്തമാക്കി. Tags